CELEX: 62016CA0383
Language: el
Date: 2017-10-19 00:00:00
Title: Υπόθεση C-383/16: Απόφαση του Δικαστηρίου (τρίτο τμήμα) της 19ης Οκτωβρίου 2017 [αίτηση του College van Beroep voor het Bedrijfsleven (Κάτω Χώρες) για την έκδοση προδικαστικής αποφάσεως] — Vion Livestock BV κατά Staatssecretaris van Economische Zaken [Προδικαστική παραπομπή — Κοινή οργάνωση των αγορών — Προστασία των ζώων κατά τη μεταφορά — Επιστροφές κατά την εξαγωγή — Κανονισμός (ΕΕ) 817/2010 — Κανονισμός (ΕΚ) 1/2005 — Υποχρεωτική ενημέρωση αντιγράφου του ημερολογίου ταξιδιού μέχρι την άφιξη των ζώων στον τόπο της πρώτης εκφόρτωσης στην τρίτη χώρα τελικού προορισμού — Ανάκτηση των αχρεωστήτως καταβληθέντων ποσών]

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/9
            
         Απόφαση του Δικαστηρίου (τρίτο τμήμα) της 19ης Οκτωβρίου 2017 [αίτηση του College van Beroep voor het Bedrijfsleven (Κάτω Χώρες) για την έκδοση προδικαστικής αποφάσεως] — Vion Livestock BV κατά Staatssecretaris van Economische Zaken
   (Υπόθεση C-383/16) (1)
   
   ([Προδικαστική παραπομπή - Κοινή οργάνωση των αγορών - Προστασία των ζώων κατά τη μεταφορά - Επιστροφές κατά την εξαγωγή - Κανονισμός (ΕΕ) 817/2010 - Κανονισμός (ΕΚ) 1/2005 - Υποχρεωτική ενημέρωση αντιγράφου του ημερολογίου ταξιδιού μέχρι την άφιξη των ζώων στον τόπο της πρώτης εκφόρτωσης στην τρίτη χώρα τελικού προορισμού - Ανάκτηση των αχρεωστήτως καταβληθέντων ποσών])
   (2017/C 424/12)
   Γλώσσα διαδικασίας: η ολλανδική
   
      Αιτούν δικαστήριο
   
   College van Beroep voor het Bedrijfsleven
   
      Διάδικοι στην υπόθεση της κύριας δίκης
   
   Vion Livestock BV
   
      κατά
   
   Staatssecretaris van Economische Zaken
   
      Διατακτικό
   
   Το άρθρο 7 του κανονισμού (ΕΕ) 817/2010 της Επιτροπής, της 16ης Σεπτεμβρίου 2010, για καθορισμό των λεπτομερειών εφαρμογής με βάση τον κανονισμό (ΕΚ) 1234/2007 του Συμβουλίου, όσον αφορά τις απαιτήσεις για τη χορήγηση επιστροφών κατά την εξαγωγή σε σχέση με την καλή μεταχείριση των ζωντανών βοοειδών κατά τη μεταφορά, σε συνδυασμό με το άρθρο 3, παράγραφοι 1 και 2, και το άρθρο 2, παράγραφος 2, του κανονισμού 817/2010, καθώς και με τα σημεία 3, 7 και 8 του παραρτήματος II του κανονισμού (ΕΚ) 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) 1255/97, έχει την έννοια ότι η ανάκτηση των επιστροφών κατά την εξαγωγή βάσει του κανονισμού 817/2010 μπορεί να απαιτηθεί οσάκις ο μεταφορέας βοοειδών δεν έχει ενημερώσει το προβλεπόμενο στο παράρτημα II του κανονισμού 1/2005 ημερολόγιο ταξιδιού μέχρι τον τόπο της πρώτης εκφόρτωσης στην τρίτη χώρα τελικού προορισμού.
   
      (1)  ΕΕ C 371 της 10.10.2016.